**Berliinin leirikoulumatkan (ma 23.5. - pe 27.5.2022) ohjeet ja säännöt**

Yleisohje: Leirikoulu on koulun toimintaa. Se mikä ei ole Laurentius-koulussa sallittua, ei ole sallittua myöskään leirikoulussa. Leirikoulu alkaa siitä, kun lähdetään koulun pihasta ja päättyy, kun kukin lähtee lentokentältä kotimatkalle. Leirikoulussa ja sen aikana sovelletaan kaikkia koulussakin noudatettavia sääntöjä, määräyksiä ja menettelytapoja ottaen huomioon kuitenkin olosuhteet. Koulun järjestyssäännöt ovat voimassa myös leirikoulun aikana.

Mukana olevat opettajat ovat leirikoulussakin opettajia kaikkine oikeuksineen ja velvollisuuksineen. Heillä on samat oikeudet kuin koulussakin ryhtyä toimenpiteisiin turvallisen opiskeluympäristön takaamiseksi.

Oppilaat ovat velvollisia noudattamaan kaikkia opettajien antamia ohjeita koko leirikoulun ajan, vuorokauden ympäri. Koko leirikouluaika on koulunkäyntiä, joten leirikoulussa ei ole sellaista vapaa-aikaa, jonka aikana näistä säännöistä poikettaisiin.

Hotellissa:

* Osoite: Acama Kreuzberg, Tempelhofer Ufer 8-9, 10963 Berlin

hotellin osoite kannattaa tallentaa puhelimeen ja esim. paperilapulle, jonka laittaa rahapussiin tms.

* Hotellissa noudatetaan hotellin sääntöjä ja henkilökunnan ohjeita.
* Iltaisin hiljaisuus viimeistään klo 23.00, jolloin jokainen on omassa huoneessaan. Hotellista ei saa poistua ennen seuraavan aamun aamiaista.
* Hotelliaamiaisen syönti on erittäin suositeltavaa, jotta nälkä ei yllätä ihan heti. Jokaisen päivän aikataulusta aamun suhteen sovitaan viimeistään edellisenä iltana ja sovittuun kellonaikaan on oltava hotellin aulassa lähtövalmiina.
* Hotellissa pidetään huolta omasta huoneesta, avaimesta ja tavaroista. Viimeinen lähtijä lukitsee oven ja varmistaa, että se on lukossa. Hotelliin ei saa tuoda vieraita.

Rahan käyttö:

* Omaa rahaa voi ottaa mukaan ostoksia ja välipaloja varten. Rahoista on syytä pitää erittäin hyvin huolta. Jos taskuvaras kuitenkin pääsee yllättämään, opettaja voi lainata oppilaalle rahaa. Asiasta sovitaan ensin vanhempien kanssa.
* Oppilaat saavat kaupungilta ruokarahaa n. 3 euroa/oppilas/päivä. Opettajat huolehtivat näiden rahojen käytöstä.

Ruokailut:

* Aamiaisen syömme aina hotellilla. Lounaan syömme joko yhdessä tai kukin haluamassaan paikassa tietyllä, sovitulla alueella. Illallisen syömme lähtökohtaisesti yhdessä.
* Yhteisten ruokapaikkojen suhteen on hyvä muistaa, että olemme ryhmämatkalla, ja kaikille mieluisan ruokapaikan löytäminen on vaikeaa. Joten joustavaa asennetta matkaan.

Yhteydenpito ja liikkuminen:

* **Oppilailla tulee olla tallennettuna puhelimiinsa opettajien numerot: Anna Aro 040-535 3222, Päivi Laurikainen 050-4083558**
* oppilailla tulee olla tallennettuna myös huonekavereiden puhelinnumerot
* **hätänumero Saksassakin 112**
* metroissa ym. **pysytään ehdottomasti ryhmässä**
* **jokaisen on oltava koko ajan perillä siitä, minne ollaan seuraavaksi menossa. Jos jää asemalle tai eksyy, on soitettava opettajalle.**

Kohdekäynnit ja opastukset:

* **osallistuminen leirikoulun ohjelmaan ei ole vapaaehtoista, vaan kaikki osallistuvat. Ainoa poikkeus on sairaustapaukset.**
* jokainen huolehtii ennen matkaa siitä, että sovittu työ (esim. kohde-esittely) on valmis tai niin valmis kuin sen pitikin olla.
* sovituista tapaamisajoista ja -paikoista **ei saa myöhästyä. Mukana tulee aina olla puhelin, kulkuvälineisiin oikeuttava matkalippu, vähän käteistä rahaa ja hyvät kengät jalassa.**
* porukasta ei saa jättäytyä ilman lupaa

**Menettelytavat ja seuraamukset sääntöjen rikkomisen jälkeen:**

Jos oppilas ei pysty toimimaan yhteisten sääntöjen ja hyvien tapojen mukaisesti, asiasta keskustellaan ja tarvittaessa otetaan yhteys oppilaan kotiin.

Jos oppilaan epäillään nauttineen alkoholia tai muita päihdyttäviä aineita, opettajat ottavat asianomaisen oppilaan tarkastettavaksi. Jos oppilas kiistää epäilyn, mutta opettajilla on havaintojensa johdosta perusteltua aihetta epäillä käyttöä, he voivat oppilaan suostumuksella puhalluttaa tämän ja saattaa hänet terveydenhuollon ammattihenkilöstön tutkittavaksi asian selvittämiseksi. Puhalluttamisen tai muun terveydentilan selvittämisen täytyy perustua vapaaehtoisuuteen ja siihen sovelletaan samoja menettelytapoja ja -rajoitteita kuin koulussa tapahtuvaan puhalluttamiseen ja terveydentilan selvittämiseen.

Jos oppilas jää kiinni päihteiden käytöstä, tehdään hänestä automaattisesti myös lastensuojeluilmoitus.

**Oppilas täyttää ja allekirjoittaa**

Olen perehtynyt yhteisiin pelisääntöihin, joita noudatetaan leirikoulussa ja matkoilla. Lupaan noudattaa niitä sekä muita opettajien ohjeita. Teen parhaani, jotta leirikoulu onnistuu hyvin, kaikki viihtyvät ja oppivat.

Päiväys ....................................................

Oppilaan allekirjoitus ja nimenselvennös ....................................................

**Oppilaan huoltaja täyttää ja allekirjoittaa**

|  |
| --- |
| Olen saanut tiedon leirikoulun käytänteistä, käyttäytymissäännöistä, menettelystä sääntöjen rikkomistapauksissa sekä seuraamuksista. Sitoudun selvittämään lapselleni leirikoulun sääntöjen ja opettajien antamien ohjeiden noudattamisen merkityksen leirikouluun osallistuvien turvallisuudelle ja leirikoulun onnistumiselle. Olen tietoinen ja hyväksyn em. menettelytavat. Leirikoulun ajan minut tavoittaa numerosta ................................ Päiväys .................................................... Oppilaan nimi .................................................... Huoltajan allekirjoitus ja nimenselvennös ....................................................  |